VUDU

A vudu a francia gyarmatbirodalom karibi területén alakult ki a 18. században, mikor az afrikai rabszolgáknak megtiltották a törzsi vallások gyakorlását és kényszerítették őket a kereszténység felvételére. A vudu vallás a nyugat-afrikai – jelenleg Ghánában, Togóban gyakorolt – vodun kultuszból ered.

A vudu hívők hisznek a távoli és megismerhetetlen teremtőben, akinek a neve Bondye, ami a francia Bon Dieu, Jóisten kifejezésből ered. Maga Bondye nem avatkozik az emberi ügyekbe, ezért a hívők a közvetlen alárendeltjeihez, a loákhoz fordulnak kéréseikkel és imádatukkal. A loák figyelmét felajánlásokkal, áldozatokkal lehet felkelteni.

A haitiak 80%-a keresztény, saját bevallásuk szerint 100%-uk vudu hívő. A vallásnak nincsenek írott szabályai, a vudu papok (houngan) és papnők (mambo) évszázadok óta őrzik titkait.

A vudu vallásban a szertartást vezető papokon keresztül lehet az istenekhez és szellemekhez fordulni, akik a hívőknek oltalmat, gyógyulást adnak, vagy megmutatják jövendőjüket. A hívők rituális szertartásokon ismerhetik meg szerencsétlenségük okát – többnyire egy ellenük ártó varázslatról van szó –, és azt is, hogyan tudják az ártalmat semlegesíteni. Ezek kis csomagocskák (gris-gris) melyek varázsfüveket, olajokat, hajszálakat, levágott körömdarabokat tartalmaznak.

A vudu legijesztőbb alakjai a zombik, lélek nélküli holtak, melyeket a mágia kelt életre.

A vudu babák (wanga) bármilyen anyagból készülhetnek, általában zsír, viasz, kenyérmorzsa az alapanyaguk, de készülhetnek fából, rongyból is. Csak saját készítésű babák lehetnek hatékonyak. A babák kitömésére szalmát vagy gyapotot használnak, melyet tyúkvérrel festenek meg.

Készíts vudu babát!

Milyen átkot szeretnél elkerülni?

Milyen alapanyagokat használnál? Ne felejtsd el, kell valami személyes elem is!

Találj ki varázsigét is, hogy hatékonyabb legyen a varázslás!